CELEX: 32010R1034
Language: sl
Date: 2010-11-15 00:00:00
Title: Uredba Komisije (EU) št. 1034/2010 z dne 15. novembra 2010 o spremembi Uredbe (ES) št. 1082/2003 o pregledih glede zahtev za identifikacijo in registracijo goveda  Besedilo velja za EGP

16.11.2010   
            
            
               SL
            
            
               Uradni list Evropske unije
            
            
               L 298/7
            
         UREDBA KOMISIJE (EU) št. 1034/2010
   z dne 15. novembra 2010
   o spremembi Uredbe (ES) št. 1082/2003 o pregledih glede zahtev za identifikacijo in registracijo goveda
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1760/2000 Evropskega parlamenta in Sveta z dne 17. julija 2000 o uvedbi sistema za identifikacijo in registracijo govedi ter o označevanju govejega mesa in proizvodov iz govejega mesa in razveljavitvi Uredbe Sveta (ES) št. 820/97 (1) ter zlasti uvodnega stavka in točke (d) člena 10 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1082/2003 z dne 23. junija 2003 o podrobnih pravilih za izvajanje Uredbe (ES) št. 1760/2000 Evropskega parlamenta in Sveta o najnižji ravni pregledov, ki jih je treba opraviti v okviru sistema za identifikacijo in registracijo govedi (2), določa minimalne zahteve za takšne preglede.
            
         
               (2)
            
            
               Izkušnje, pridobljene pri izvajanju inšpekcijskih pregledov na kraju samem iz Uredbe (ES) št. 1082/2003, kakor je navedeno v letnih poročilih, in izvajanju pregledov na kraju samem območij, kjer so naseljene ovce in koze, iz Uredbe (ES) št. 1505/2006 (3) podpirajo znižanje odstotka gospodarstev, ki jih je treba pregledati vsako leto in število živali, ki ji je treba pregledati. Na splošno morajo pregledi zajemati vse živali na gospodarstvu. Vendar je treba pristojnim organom dovoliti, da za gospodarstva z več kot 20 živalmi omejijo število pregledov na ustrezen reprezentativen vzorec živali.
            
         
               (3)
            
            
               Uredba (ES) št. 1082/2003 določa, da morajo države članice Komisiji v skladu z vzorcem iz Priloge I predložiti letno poročilo s podrobnimi podatki o navedenih pregledih.
            
         
               (4)
            
            
               Zbirka podatkov za letno poročilo mora biti ustrezna in sorazmerna z zastavljenimi cilji. Da bo poročanje bolj osredotočeno in sorazmerno je treba določene zahteve iz Uredbe (ES) št. 1082/2003 kot tudi vzorec iz Priloge I k tej uredbi poenostaviti in tako zagotoviti ustrezne podatke o izvajanju pregledov.
            
         
               (5)
            
            
               Uredbo (ES) št. 1082/2003 je treba zato ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za kmetijske sklade –
            
         SPREJELA NASLEDNJO UREDBO:
   Člen 1
   Uredba (ES) št. 1082/2003 se spremeni:
   
               1.
            
            
               V členu 2 se odstavka (1) in (2) nadomestita z naslednjim:
               „1.   Pristojni organ vsako leto izvede preglede vsaj treh odstotkov gospodarstev.
               2.   Kadar pregledi iz odstavka 1 pokažejo znatno stopnjo neizpolnjevanja določb iz Uredbe (ES) št. 1760/2000, se v naslednjem obdobju letnih pregledov najnižja raven pregledov zviša.“
            
         
               2.
            
            
               Člen 3 se nadomesti z naslednjim:
               „Člen 3
               Pristojni organ preveri identifikacijo vseh živali na gospodarstvu.
               Kadar je na gospodarstvu več kot dvajset živali, se lahko pristojni organ odloči za pregled sredstev za identifikacijo pri reprezentativnem vzorcu navedenih živali v skladu z mednarodno priznanimi standardi, pod pogojem, da je število pregledanih živali zadostno za odkrivanje petih odstotkov primerov neizpolnjevanja določb iz Uredbe (ES) št. 1760/2000 pri imetnikih teh živali s 95-odstotno stopnjo zaupanja.“
            
         
               3.
            
            
               V členu 5(1) se točka (b) nadomesti z naslednjim:
               
                           „(b)
                        
                        
                           število pregledanih gospodarstev;“
                        
                     
         
               4.
            
            
               Priloga I se spremeni v skladu s Prilogo k tej uredbi.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. novembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 204, 11.8.2000, str. 1.
   
      (2)  UL L 156, 25.6.2003, str. 9.
   
      (3)  UL L 280, 12.10.2006, str. 3.
   
      PRILOGA
      Priloga I k Uredbi (ES) št. 1082/2003 se nadomesti z naslednjim:
      
         
            „PRILOGA I
            
               Poročilo o rezultatih pregledov, izvedenih v skladu z Naslovom I Uredbe (ES) št. 1760/2000
            
            1.   Splošni podatki o gospodarstvih in živalih
            
                        Skupno število gospodarstev v državi članici na začetku obdobja poročanja (1)
                        
                     
                     
                         
                     
                  
                        Skupno število gospodarstev, pregledanih v obdobju poročanja
                     
                     
                         
                     
                  
                        Skupno število živali, registriranih v državi članici na začetku obdobja poročanja (1)
                        
                     
                     
                         
                     
                  
                        Skupno število živali, pregledanih na gospodarstvih v obdobju poročanja
                     
                     
                         
                     
                  2.   Neizpolnjevanje določb iz Uredbe (ES) št. 1760/2000
            
                        Gospodarstva, ki ne izpolnjujejo določb
                     
                     
                         
                     
                  Sankcije, naložene v skladu z Uredbo Komisije (ES) št. 494/98 (2)
            
            
                         
                     
                     
                        Okužene živali
                     
                     
                        Okužena gospodarstva
                     
                  
                        
                                    1.
                                 
                                 
                                    Omejitev premeščanja posameznih živali
                                 
                              
                     
                         
                     
                     
                         
                     
                  
                        
                                    2.
                                 
                                 
                                    Omejitev premeščanja vseh živali na gospodarstvu
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Uničenje živali
                                 
                              
                     
                         
                     
                     
                         
                     
                  
                        Skupaj
                     
                     
                         
                     
                     
                         
                     
                  
      
      
         (1)  Ali drugi nacionalni referenčni podatki za statistiko živinoreje.
      
         (2)  UL L 60, 28.2.1998, str. 78.“